*In ’n kliniese navorsingstudie kan deelnemers na gelang van die studieontwerp die volgende ontvang: ’n navorsingsmedikasie wat nie deur reguleringsowerhede goedgekeur is nie; ’n goedgekeurde vergelykerproduk of -ingreep; of ’n onaktiewe middel genaamd ’n plasebo. Daar word na al hierdie middels saam as “studiemedikasie” verwys. U kan moontlik geen voordeel trek uit die studiemedikasie wat aan u toegewys word nie. Die bekende risiko's (potensiële newe-effekte) en vereistes vir deelname aan 'n studie sal aan u beskryf word voordat u besluit of u gaan deelneem. Die duur van u deelname aan die studie sal afhang van die studieontwerp en aan watter groep u toegewys is.